Diari Oficial de la Generalitat Valenciana


Sumari del DOGV 8730, del 31-01-2020 (2020/777)

ORDRE 1/2020 de 24 de gener de 2020, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 11/2017, de 21 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula el procés de selecció d'inversions proposades per les comunitats de regants de la Comunitat Valenciana interessades en el finançament d'operacions de modernització de regadius en el marc del Programa de Desenvolupament Rural de la Comunitat Valenciana 2014-2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2020/01/24/1/dof/vci/html**

### Dades del document

Número de DOGV
:   8730

Data del DOGV
:   31-01-2020

Secció del DOGV
:   I. DISPOSICIONS GENERALS

Número del document
:   2020/777


Data del document
:   24-01-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * irrigació
    * legislació

ORDRE 1/2020 de 24 de gener de 2020, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 11/2017, de 21 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula el procés de selecció d'inversions proposades per les comunitats de regants de la Comunitat Valenciana interessades en el finançament d'operacions de modernització de regadius en el marc del Programa de Desenvolupament Rural de la Comunitat Valenciana 2014-2020. [2020/777]  
  
PREÀMBUL  
  
La Conselleria d'Agricultura, Medi Ambient, Canvi Climàtic i Desenvolupament Rural i l'Agència Valenciana de Foment i Garantia Agrària, com a organisme pagador i autoritat de gestió de les ajudes del Fons Europeu Agrícola de Desenvolupament Rural en la Comunitat Valenciana, van elaborar el Programa de Desenvolupament Rural de la Comunitat Valenciana 2014-2020, aprovat per la Comissió Europea mitjançant Decisió C (2015) 5324, de data 28 de juliol de 2015.   
En aquest programa es preveu la mesura 4, «Inversions en actius físics», en la qual s'emmarca la submesura 4.3, «Suport a les inversions en infraestructura relacionada amb el desenvolupament, la modernització o l'adaptació de l'agricultura i silvicultura» i, dins d'aquesta, l'operació 4.3.1, «Inversions en infraestructures públiques de regadiu», l'objectiu de la qual és incrementar la rendibilitat de les explotacions de regadiu de la Comunitat Valenciana, al mateix temps que es disminueix el consum d'aigua, la redotació de cultius infradotats, la disminució del cost de cultiu o la disminució de la contaminació.  
Amb data 7 d'abril de 2017, es va publicar en el Diari Oficial de la Generalitat Valenciana l'Ordre 11/2017, de 21 de març, de la Conselleria d'Agricultura, Medi Ambient, Canvi Climàtic i Desenvolupament Rural, que regula el procés de selecció d'inversions proposades per les comunitats de regants de la Comunitat Valenciana interessades en el finançament d'operacions de modernització de regadius en el marc del Programa de desenvolupament rural de la Comunitat Valenciana 2014-2020 (d'ara endavant, PDR-CV 2014-2020), i que conté en la seua part dispositiva les bases reguladores i el procediment de concessió d'aquestes ajudes.  
El Comité de Seguiment del PDR-CV 2014-2020 va aprovar en la seua reunió de data 12 de juny de 2018 la tercera proposta de modificació d'aquest, aprovada, així mateix, per Decisió d'execució de la Comissió C (2018) 8512, de 5 de desembre. Aquesta modificació estableix la possibilitat que les obres finançades amb aquesta operació puguen ser realitzades per mitjans propis o a través d'empreses mitjançant licitació pública, d'acord amb la normativa estatal i comunitària sobre la matèria.   
  
En conseqüència, es fa necessari modificar l'esmentada Ordre 11/2017, de 21 de març, a fi d'adaptar-la al que s'estableix en la nova versió del PDR-CV 2014-2020. Aquestes modificacions, realitzades conforme al PDR i tal com estableix l'article 129.1 de la Llei 39/2015, d'1 d'octubre, del procediment administratiu comú de les administracions públiques, s'han realitzat conforme als principis de necessitat, eficàcia, proporcionalitat, seguretat jurídica, transparència i eficiència. Quant a la necessitat i eficàcia, es considera fonamental modificar aquesta ordre per a executar adequadament l'operació 4.3.1, «Inversions en infraestructures públiques de regadiu», del Programa de desenvolupament rural de la Comunitat Valenciana 2014-2020, que té com a objectiu incrementar la rendibilitat i sostenibilitat de les explotacions de regadiu de la Comunitat Valenciana. Quant al principi de proporcionalitat, la modificació aprovada pel Comité de Seguiment del PDR-CV 2014-2020 es considera una mesura ajustada i convenient per a la realització de les funcions que la Conselleria d'Agricultura, Desenvolupament Rural, Emergència Climàtica i Transició Ecològica té encomanades per a aconseguir aquest objectiu. La seguretat jurídica es constata en què aquesta norma s'emmarca en el que es preveu en el conjunt de legislació aplicable en matèria de subvencions, normativa agrària i de procediment administratiu comú. Des del punt de vista de l'eficiència, s'ha buscat racionalitzar la gestió dels recursos públics en tot el procediment de concessió de les ajudes, i, quant al principi de transparència, s'ha seguit el procediment establit en la normativa estatal i autonòmica en matèria de publicitat en l'elaboració d'aquesta. A més, s'ha actualitzat la normativa aplicable en matèria de contractació, fent referència a la Llei 9/2017, de 8 de novembre, de Contractes del Sector Públic.   
  
D'altra banda, aquest projecte normatiu no està inclòs en l'Acord del Consell pel qual s'aprova la planificació de l'activitat normativa de la Generalitat per a l'exercici 2019, ja que la necessitat de la modificació d'aquesta ordre va sorgir amb posterioritat a l'aprovació del Pla normatiu de l'Administració de la Generalitat per a aquest exercici.   
  
Finalment, s'amplia el termini que tenen les comunitats de regants per a ingressar la quantitat econòmica que han d'aportar com a liquidació provisional, referent al cost inicial de l'obra.  
Per tot això, a proposta de la persona titular de la direcció general competent, i en ús de les atribucions conferides per l'article 28 de la Llei 5/1983, de 30 de desembre, del Consell (segons la redacció donada per la Llei 12/2007), i també el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat; l'article 165.1 de la Llei de la Generalitat 1/2015, de 6 de febrer, d'hisenda pública, del sector públic instrumental i de subvencions, recaptat l'informe de l'Advocacia General de la Generalitat, de la Intervenció Delegada en la Conselleria d'Agricultura, Desenvolupament Rural, Emergència Climàtica i Transició Ecològica, i conforme amb el dictamen del Consell Jurídic Consultiu, a proposta de la Direcció General d'Agricultura, Ramaderia i Pesca,  
  
  
ORDENE  
  
Article únic. Modificació parcial de l'Ordre 11/2017, de 21 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula el procés de selecció d'inversions proposades per les comunitats de regants de la Comunitat Valenciana interessades en el finançament d'operacions de modernització de regadius en el marc del Programa de desenvolupament rural de la Comunitat Valenciana 2014-2020.  
Es modifica la Disposició Addicional Segona, l'apartat tercer, l'apartat quart punt 1 i l'apartat huité punts 1, 3, 4 i 7 de l'Annex de l'Ordre 11/2017, de 21 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula el procés de selecció d'inversions proposades per les comunitats de regants de la Comunitat Valenciana interessades en el finançament d'operacions de modernització de regadius en el marc del Programa de desenvolupament rural de la Comunitat Valenciana 2014-2020, en els termes de l'annex d'aquesta Ordre.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions d'igual o inferior rang que s'oposen al que es disposa en aquesta Ordre.  
  
  
DISPOSICIÓ FINAL  
  
Única. Entrada en vigor  
Aquesta Ordre entrarà en vigor l'endemà de la seua publicació en el Diari Oficial de la Generalitat Valenciana.  
  
València, 24 de gener de 2020.-La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.  
  
  
  
  
  
ANNEX  
Modificació de l'Ordre 11/2017, de 21 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula el procés de selecció d'inversions proposades per les comunitats de regants de la Comunitat Valenciana interessades en el finançament d'operacions de modernització de regadius en el marc del programa de desenvolupament rural de la Comunitat Valenciana 2014-2020.   
  
Apartat primer  
Es modifica la disposició addicional segona, que passa a tindre la redacció següent:  
  
«Segona. Incidència pressupostària  
Als efectes previstos en l'article 26.3 de la Llei 1/2015, de 6 de febrer, d'hisenda pública, del sector públic instrumental i de subvencions, l'aprovació d'aquesta ordre no suposarà cap despesa ni tindrà incidència pressupostària per a la Generalitat o el seu sector públic. Seran, en el seu cas, les convocatòries de selecció d'inversions, realitzades a l'empara d'aquesta ordre, les que tindran incidència pressupostària i podran comportar la corresponent despesa, en els termes establits en les mateixes convocatòries, en el pressupost de l'Agència Valenciana de Foment i Garantia Agrària.»  
  
Apartat segon  
Es modifica l'apartat tercer de l'annex, que passa a tindre la redacció següent:  
«Són beneficiàries finals de les inversions les comunitats de regants de la Comunitat Valenciana que tinguen reconeguts els seus drets de reg per la confederació hidrogràfica corresponent, sense perjudici que l'execució de les obres es duga a terme i es finance parcialment per l'Agència Valenciana de Foment i Garantia Agrària, a través de la direcció general competent en matèria de regadius, en virtut de l'Acord de 26 d'abril de 2012 pel qual es deleguen les funcions d'autorització del pagament del Fons Europeu Agrícola de Desenvolupament Rural entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua, i també de la Conselleria d'Infraestructures, Territori i Medi Ambient, i de la Conselleria de Governació, o acord que el substituïsca.  
Aquestes inversions, una vegada recepcionades, seran entregades a les comunitats de regants en virtut de la Llei 5/2019, de 28 de febrer, d'estructures agràries de la Comunitat Valenciana, o normativa que la substituïsca.»  
  
Apartat tercer  
Es modifica el punt 1 de l'apartat quart de l'annex, que passa a tindre la redacció següent:  
«1. El cost total final de les operacions projectades serà finançat en un 70 per cent per aportació pública, que correspon al Fons Europeu Agrícola de Desenvolupament Rural, al Ministeri d'Agricultura, Pesca i Alimentació i a la Generalitat, i en un 30 per cent per aportació de les comunitats de regants, establint-se el límit màxim de l'aportació pública en 2.500.000 euros per operació. L'excés que puga produir-se sobre aquesta aportació pública en alguna operació serà finançat íntegrament per la mateixa comunitat de regants.  
  
Les obres podran ser realitzades a través d'encàrrecs a mitjans propis personificats o a través d'empreses mitjançant licitació pública, d'acord amb la normativa aplicable en cada cas.  
En el cas d'execució a través d'empreses mitjançant licitació pública, el cost total inicial de l'obra serà la suma del pressupost base de licitació dels contractes, tant de l'obra hidràulica com de les assistències tècniques a la direcció d'obra i a la coordinació de seguretat i salut.   
  
En el cas d'execució a través d'encàrrecs a mitjans propis personificats, el cost total inicial de l'obra serà la suma del pressupost d'execució per administració de l'obra hidràulica i el pressupost base de licitació de l'assistència tècnica a la direcció d'obra i a la coordinació de seguretat i salut.   
El cost total final susceptible de ser finançat amb aportació pública comprendrà el cost final de l'obra hidràulica, inclòs el mesurament final, i els contractes d'assistències tècniques a la direcció d'obra i a la coordinació de seguretat i salut. S'exclouen de finançament públic els modificats d'obra, que seran assumits íntegrament per les comunitats de regants.  
Així mateix, quedaran exclosos del cost total final de l'obra a finançar, els honoraris de projecte, drets de visat, taxes, pagament de llicència i la compra o expropiació de terrenys o qualsevol altre que no es referisca a l'obra hidràulica, excepte les assistències tècniques a la direcció d'obra i a la coordinació de seguretat i salut, que sí que seran finançables.»  
  
Apartat quart  
Es modifica el punt 1 de l'apartat huité de l'annex, que passa a tindre la redacció següent:   
«1. Les comunitats de regants les sol·licituds de les quals hagen sigut seleccionades presentaran un projecte tècnic que definisca i valore l'actuació, si no l'han presentat junt amb la sol·licitud inicial.  
No s'admetran projectes que incloguen obres diferents de les sol·licitades ni un pressupost d'obra superior al que figure en la memòria.  
El contingut dels projectes s'ajustarà al que disposa l'article 233 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, o normativa que la substituïsca.  
Se sol·licitarà informe al Servei de Supervisió de Projectes en els casos previstos en l'article 235 de la llei de contractes del sector públic.  
  
Així mateix, serà aplicable l'Ordre 9/2016, de 22 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableix el format digital per a la presentació de projectes tècnics o norma que, si és el cas, la substituïsca.»  
  
Apartat cinqué  
Es modifica el punt 3 de l'apartat huité de l'annex, que passa a tindre la redacció següent:  
«3. Serà obligació de la comunitat de regants l'obtenció de tots els permisos i autoritzacions que siguen necessaris per a l'emissió dels certificats de viabilitat i disponibilitat de terrenys i l'acta de replanteig previ de les obres, requisits necessaris per a la licitació o l'encàrrec a mitjà propi personificat de les obres.»  
  
Apartat sisé  
Es modifica el punt 4 de l'apartat huité de l'annex, que passa a tindre la redacció següent:  
«4. Una vegada informat el projecte pel Servei de Supervisió de Projectes, serà aprovat per la direcció general competent en matèria de regadius i es comunicarà a la comunitat de regants l'import del cost total inicial de l'obra que li correspondrà ingressar, en el termini de tres mesos, com a liquidació provisional, en un compte de l'Agència Valenciana de Foment i Garantia Agrària que es proporcionarà en les resolucions de concessió de les ajudes. L'ingrés haurà de produir-se en tot cas abans del 30 de juny de 2021. L'incompliment de l'esmentat termini determinarà que es deixe sense efecte la resolució d'admissió de la corresponent comunitat de regants, i també de totes les actuacions precedents.»  
  
Apartat seté  
Es modifica el punt 7 de l'apartat huité de l'annex, que passa a tindre la redacció següent:  
«7. Una vegada entregades les obres d'acord amb la Llei 5/2019, de 28 de febrer, d'estructures agràries de la Comunitat Valenciana, o normativa que la substituïsca, i durant un període de tres anys, les comunitats de regants certificaran i justificaran l'estalvi efectiu d'aigua derivat de l'operació, basat en mesuraments reals del consum d'aigua (aigua que s'extreia de les masses d'aigua abans del projecte i que deixe d'extraure's de les masses d'aigua després del projecte) (hm³/any a escala infraestructura).»


Còpia Permalink ELI